কালিৰ তিনিচুকীয়া জিলাৰ খেৰবাৰীত ৫জন লোকক হত্যা কৰা ঘটনাৰ বাবে দল-সংগঠন আৰু ছ'চিয়েল মিডিয়াৰ লগতে সংবাদ মাধ্যম আৰু উচটনিমূলক বক্তব্য দি অহা জনপ্ৰতিনিধিও দায়ী বুলি আজি সংবাদ মাধ্যমৰ আগত স্পষ্ট কৰিলে মুখ্য মন্ত্ৰী সৰ্বানন্দ সোণোৱালে।
সংবাদ মাধ্যমৰ আগত দিয়া ভাষ্যত মুখ্য মন্ত্ৰী সৰ্বানন্দ সোণোৱালে উচটনিমূলক মন্তব্য দিয়া সকলো পক্ষৰ বিৰুদ্ধে কঠোৰ হোৱাৰ ইংগিত দিয়ে। তেওঁ সংশ্লিষ্টসকলক বিশেষভাৱে সকীয়াই দিয়া বুলি কয়। "চৰকাৰ এই ক্ষেত্ৰত শুই-বহি নাথাকে", এইদৰে কয় মুখ্য মন্ত্ৰীজনে।
উল্লেখযোগ্য যে বিজেপিৰ হোজাই সমষ্টিৰ বিধায়ক শিলাদিত্য দেবে ধাৰাবাহিকভাৱে বহু দিনৰ পৰা উচটনিমূলক মন্তব্য দি আহিছে। তাৰ পিছতো চৰকাৰে জনপ্ৰতিনিধিজনৰ বিৰুদ্ধে কোনো ব্যৱস্থা লোৱা নাছিল। আনকি আজিও বিধায়কজনে একেই উচটনিমূলক মন্তব্য দিয়া দেখা গৈছে।
ইয়াৰ বিপৰীতে উচটনিমূলক মন্তব্য দিয়া বাবে আলোচনাপন্থী আলফা নেতা জিতেন দত্ত আৰু মৃণাল হাজৰিকাক আৰক্ষীয়ে ইতিমধ্যে একাধিকবাৰ সোধা-পোছাৰ বাবে আটক কৰিছে।
ছ'চিয়েল মিডিয়াত চৰকাৰে নিজৰ বিধায়কক পৰিৱেশ অগ্নিময় কৰিবলৈ খোলাহাত দিয়া এই ভূমিকাক কঠোৰ সমালোচনা কৰা দেখা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
